Martti Rautanen

Martti Rautanen, nado o 10 de novembro de 1845 en Tikopis, Ingria (no presente parte de Rusia) e finado o 19 de outubro de 1926 en Olukonda, Namibia, foi un pastor luterano finlandés coñecido tamén polo alcume de Nakambale ("home do chapeu").

 Traxectoria 
Rautanen foi misioneiro no que hoxe é Namibia, tras formarse en Helsinqui na Misión Evanxélica Luterana Finlandesa. Pasou unha temporada en Cidade do Cabo, onde chegou en 1868. Estableceu a súa misión en 1870 en Elim entre os ovambos, aínda que despois de dous anos tivo que marchar por orde do rei Nuuyoma. Pasou por diferentes lugares ata establecerse en 1880 en Olukonda, onde pasaría o resto da súa vida.

Traduciu o Novo Testamento (1908) e parte do Antigo Testamento ao ndonga e foi o impulsor do xornal da misión de Olukonda, Osondaha, que apareceu tamén en ndonga dende 1901.

Categoría:Nados no óblast de Leningrado
Categoría:Nados en 1845
Categoría:Finados en 1926
Categoría:Pastores luteranos de Finlandia
Categoría:Pastores luteranos de Namibia
Categoría:Pastores luteranos de Rusia
Categoría:Pastores da Igrexa evanxélica luterana de Finlandia
Categoría:Misioneiros